CELEX: 62015CN0506
Language: lv
Date: 2015-09-23 00:00:00
Title: Lieta C-506/15 P: Apelācijas sūdzība, ko par Vispārējās tiesas (piektā palāta) 2015. gada 15. jūlija spriedumu lietā T-561/13 Spānija/Komisija 2015. gada 23. septembrī iesniedza Spānijas Karaliste

16.11.2015   
            
            
               LV
            
            
               Eiropas Savienības Oficiālais Vēstnesis
            
            
               C 381/24
            
         Apelācijas sūdzība, ko par Vispārējās tiesas (piektā palāta) 2015. gada 15. jūlija spriedumu lietā T-561/13 Spānija/Komisija 2015. gada 23. septembrī iesniedza Spānijas Karaliste
   (Lieta C-506/15 P)
   (2015/C 381/26)
   Tiesvedības valoda – spāņu
   
      Lietas dalībnieki
   
   
      Apelācijas sūdzības iesniedzēja: Spānijas Karaliste (pārstāvis – M. A. Sampol Pucurull)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               katrā ziņā apmierināt apelācijas sūdzību un daļēji atcelt Vispārējās tiesas 2015. gada 15. jūlija spriedumu lietā T-561/13;
            
         
               —
            
            
               daļēji atcelt apstrīdēto lēmumu, ciktāl ar to ir izslēgti Spānijas Karalistes izdevumi EUR 7 57  968,97 apmērā saistībā ar CANH (kompensācijas pabalsts pastāvīgu nelabvēlīgu dabas apstākļu apgabalos) atbalstu Galīcijas Lauku attīstības programmas 2007-2013. gadam ietvaros saistībā ar “nelabvēlīgiem dabas apstākļiem” (211 un 212 pasākums);
            
         
               —
            
            
               katrā ziņā piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   
      Pirmais pamats: ar pirmo pamatu Spānijas Karaliste apgalvo, ka Vispārējā tiesa ir pieļāvusi kļūdu tiesību piemērošanā, jo tā nav pati pēc savas ierosmes izvērtējusi būtisku formas prasību pārkāpumu, ciktāl Eiropas Komisija ir pieņēmusi apstrīdēto lēmumu, pārsniedzot saprātīgu termiņu.
   
      Otrais pamats: ar otro pamatu apelācijas sūdzībā ir apgalvots, ka Vispārējā tiesa ir pieļāvusi kļūdu tiesību piemērošanā, pārkāpjot Komisijas 2006. gada 7. decembra Regulas (EK) Nr. 1975/2006, ar ko nosaka sīki izstrādātus noteikumus, lai īstenotu Padomes Regulu (EK) Nr. 1698/2005 attiecībā uz pārbaudes kārtību, kā arī savstarpējo atbilstību saistībā ar lauku attīstības atbalsta pasākumiem (1), 10. un 14. pantu un Komisijas 2004. gada 21. aprīļa Regulas (EK) Nr. 796/2004, ar ko paredz sīki izstrādātus noteikumus, lai ieviestu savstarpēju atbilstību, modulāciju un integrēto administrēšanas un kontroles sistēmu, kura paredzēta Padomes Regulā (EK) Nr. 1782/2003, ar ko ievieš kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem (2), 35. pantu, ciktāl tā ir atzinusi, ka šajos noteikumos Spānijas iestādēm ir paredzēts pienākums veikt dzīvnieku uzskaitīšanu pārbaužu uz vietas laikā.
   
      (1)  OV L 368, 74. lpp.
   
   
      (2)  OV L 141, 18. lpp.